**A nemzetközi fuvarozókra vonatkozó szigorítások módosulása Törökországban**

2020. május 8-tól hatályos új rendelkezés szerint a Törökországba irányuló közúti áruszállítás során a külföldi állampolgárságú sofőrök – köztük a magyar is -, amennyiben a belépéskor elvégzett egészségügyi vizsgálat során tünetmentesnek bizonyulnak és  a lehető legrövidebb időn belül elhagyják Törökországot, mentesülnek a 14 napos karantén alól.

Tranzit esetén a vámhatóságok meghatározzák az útvonalat és a pihenő helyeket. A legtávolabbi határátkelőn 36 órán belül, a többi határátkelőn 24 órán belül ki kell lépnie a fuvarozónak. 48 órára az út és időjárási viszonyok, valamint a határon esetlegesen kialakuló forgalom függvényében meghosszabbítható a tartózkodás. Bizonyítani szükséges a rendeltetési országba való engedélyezett belépést.

Tünetek esetén a sofőrük nem kapnak engedélyt az országba történő belépésre. A belépő járművek fertőtlenítésre kerülnek. Maszk viselése továbbra is kötelező, kézfertőtlenítővel és elegendő élelmiszerrel kell rendelkezniük a sofőröknek az országban tartózkodáshoz. Kizárólag a pihenőidő alkalmával állhat meg a fuvarozó. A török szempontból kiemelt fontosságú szállítmányok (gyógyszer, orvosi felszerelés és élelmiszer) előjogokat élveznek a beléptetéskor.

Budapest, 2020. május 13.